22/10/2024

**ΑΝΑΚΟΙΝΩΣΗ**

Προς

τα Σωματεία Μέλη του ΕΚΑ

Συναδέλφισσες, Συνάδελφοι,

Σε συνέχεια της από 10 Σεπτεμβρίου 2024 ανακοίνωσης της διοίκησης του ΕΚΑ, σας ενημερώνουμε για τα εξής:

1. Την **31η Οκτωβρίου 2024**, το κτήριο που στεγαζόταν το Εργατοϋπαλληλικό Κέντρο Αθήνας, η διοίκησή του, οι υπηρεσίες του και τα σωματεία-μέλη του, επί της οδού 3ης Σεπτεμβρίου 48β, **ΠΑΡΑΔΙΔΕΤΑΙ ΣΤΟΝ ΙΔΙΟΚΤΗΤΗ ΤΟΥ**.
2. Μέχρι την ημερομηνία αυτή (31-10-2024) τα σωματεία-μέλη του ΕΚΑ, στα οποία έχει παραχωρηθεί η χρήση χώρων και γραφείων, **οφείλουν να έχουν μετακινήσει και παραλάβει** όλα ανεξαιρέτως τα κινητά αντικείμενα που βρίσκονται εντός των χώρων και γραφείων αυτών.
3. Από την **1η Νοεμβρίου 2024** και εφεξής, ο ιδιοκτήτης του κτηρίου θα δικαιούται να απομακρύνει όλα τα πράγματα που τυχόν παραμένουν εντός του κτηρίου, το δε ΕΚΑ και η διοίκησή του **ΔΕΝ ΘΑ ΥΠΕΧΕΙ ΚΑΜΙΑ ΕΥΘΥΝΗ** για τυχόν απώλεια αντικειμένων που ανήκουν σε σωματεία ή μέλη τους.
4. Ήδη το Εργατοϋπαλληλικό Κέντρο Αθήνας και οι υπηρεσίες του έχουν μεταφερθεί στο νέο κτήριο που θα στεγάζεται από τώρα και στο εξής, επί της οδού Γερανίου 28 και Πειραιώς, στο οποίο θα εξυπηρετούνται οι συνδικαλιστικές ανάγκες των σωματείων – μελών μας. Για κάθε επικοινωνία με τη διοίκηση του ΕΚΑ και τη Γραμματεία, οι ηλεκτρονικές διευθύνσεις και τα τηλέφωνα παραμένουν τα ίδια.

Η Διοίκηση